417 


01000390503020004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 39 


5 Μαρτίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

38. Ίδρυση Παιδοχειρουργικής Κλινικής στο Τμήμα Ια¬ 
τρικής του Δημοκριτείου Πανεπιστημίου Θράκης. 1 

39. Ίδρυση Ενορίας, του Ιερού Ναού Αγίου Αθανασίου 
της Ιεράς Μητροπόλεως Σερβίων και Κοζάνης, στην 


περιοχή του Αγίου Αθανασίου του Δήμου Κοζάνης. 2 

40. Ίδρυση Ενορίας, του Ιερού Ναού των Αγίων Ενδόξων 

Αποστόλων Πέτρου και Παύλου της Ιεράς Μητροπό¬ 
λεως Κυδωνιάς και Αποκορώνου, στην περιοχή Δικα¬ 
στηρίων του Δήμου Χανίων του Νομού Χανίων. 3 

41. Ίδρυση Ενορίας του Ιερού Ναού Αγίου Σπυρίδω¬ 

νος της Ιεράς Μητροπόλεως Μεσογαίας και Λαυ- 
ρεωτικής, στον οικισμό Εργατικών κατοικιών του 
Δήμου Παλλήνης Νομού Αττικής. 4 

42. Ίδρυση Ενορίας, του Ιερού Ναού Αγίων Βασιλείου 

του Μεγάλου, Νικολάου Μύρων της Λυκίας και Αρ¬ 
τεμίου της Ιεράς Μητροπόλεως Πολυανής και Κιλ- 
κισίου στο ανατολικό τμήμα της πόλεως του Κιλκίς 
του Δήμου Κιλκίς του Νομού Κιλκίς. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 38 
Ίδρυση Παιδοχειρουργικής Κλινικής στο Τμήμα Ιατρικής 
του Δημοκριτείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ.5τουΝ. 1268/1982 «Δο¬ 
μή καιλειτουργίατων Ανωτάτων Εκπαιδευτικών Ιδρυμάτων» 
(Α' 87), όπως η τελευταία αυτή διάταξη τροποποιήθηκε με το 
άρθρο 48 παρ. 2του Ν. 1404/1983 «Δομή καιλειτουργίατων 
Τεχνολογικών Εκπαιδευτικών Ιδρυμάτων»(Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

3. Του άρθρου 29 Α του Ν. 1558/1985 όπως αυτό προσε- 
τέθη με το άρθρο 27 του Ν. 2081/1992 «Κυβέρνηση και Κυ¬ 
βερνητικά όργανα» (Α' 154) και τροποποιήθηκε με το άρ¬ 
θρο 1 παρ. 2 α του Ν. 2469/1997 «Περιορισμός και βελτίω¬ 


ση της αποτελεσματικότητας των κρατικών δαπανών και 
άλλες διατάξεις» (Α' 38). 

4. Του άρθρου 22 παρ. 3 του Ν. 2362/1995 «ΠερίΔημο¬ 
σίου Λογιστικού, ελέγχου δαπανών του Κράτους και άλ¬ 
λες διατάξεις» (Α' 247). 

5. Του άρθρου 1 περιπτ. II του Π.Δ. 55/1996 «Περιορι¬ 
σμός συναρμοδιοτήτων κατά την έκδοση διοικητικών 
πράξεων» (Α' 48). 

6. Της αριθμ. 1100383/1330/Α0006/31.10.2001 απόφα¬ 
σης του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (Β' 1485). 

7. Τη γνώμη της Γενικής Συνέλευσης του Τμήματος Ια¬ 
τρικής του Δημοκριτείου Πανεπιστημίου Θράκης (Συνε¬ 
δρίαση 5/9.3.2001). 

8. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 800.000 δρχ. η οποία κα¬ 
τά το τρέχον έτος περιορίζεται στο ποσό των 300.000 δρχ. 
περίπου και θα βαρύνει τον προϋπολογισμό του Δημοκρι- 
τείου Πανεπιστημίου Θράκης (ΚΑΕ 4121-10) του οποίου οι 
πιστώσεις επαρκούν. Κατά την επόμενη πενταετία, η ανω¬ 
τέρω δαπάνη αναμένεται να εξοικονομηθεί από ίδιους πό- 
ρουςτης Κλινικής κατάταπροβλεπόμενα στο άρθρο 6του 
παρόντος, χωρίς αύξηση της κρατικής επιχορήγησης 
προς το Δημοκρίτειο Πανεπιστήμιο Θράκης, (άρθρο 29 Α 
του Ν. 1558/1985 (Α' 137) όπως αυτό προσετέθη με το άρ¬ 
θρο 27του Ν. 2081/1992 (Α' 154) καιτροποποιήθηκε με την 
παρ. 2ατου άρθρου 1 του Ν. 2469/1997 (Α'38). 

9. Τις αριθμ. 588/2001 και 47/2002 γνωμοδοτήσεις του 
Συμβουλίου της Επικράτειας με πρόταση του Υπουργού 
Εθνικής Παιδείας και Θρησκευμάτων και του Υφυπουρ¬ 
γού Οικονομικών, αποφασίζουμε: 

Άρθρο 1 
Ίδρυση 

Ιδρύεται στο Τμήμα Ιατρικής του Δημοκριτείου Πανεπι¬ 
στημίου Θράκης Κλινική Παιδοχειρουργικής η οποία εξυ¬ 
πηρετεί διδακτικές, ερευνητικές και νοσηλευτικές ανά¬ 
γκες στο γνωστικό αντικείμενο της Χειρουργικής Παίδων. 
Τα αντικείμενα ειδικότερα αφορούν τη συντηρητική και 
χειρουργική αντιμετώπιση - περίθαλψη και νοσηλεία παι¬ 
διών με παιδοχειρουργικές παθήσεις, τη θεωρητική και 
κλινική διδασκαλία σε προπτυχιακό και μεταπτυχιακό επί¬ 
πεδο, στην κλινική και πειραματική έρευνα και τη συνερ¬ 
γασία με άλλες κλινικές ή εργαστήρια. Η περίθαλψη των 
μικρών ασθενών περιλαμβάνει κλινική και παρακλινική 
διάγνωση, εργαστηριακή διερεύνηση και θεραπεία των 

παιδοχειρουργικών παθήσεων όπως: Συγγενών διαμαρ¬ 
τιών περί τη διάπλαση των ανατομικών συστημάτων, επί¬ 
κτητων παιδοχειρουργικών παθήσεων (εγκολεασμός, 
οξεία σκωληκοειδίτιδα, οξύ ημιόσχεο, κ.λ.π.), παιδοχει- 
ρουργικής ογκολογίας καθώς και παιδιατρικού τραύμα¬ 
τος. 

Άρθρο 2 
Αποστολή 

1. Η κλινική έχει ως αποστολή την κάλυψη σε προπτυ¬ 
χιακό και μεταπτυχιακό επίπεδο των διδακτικών και ερευ¬ 
νητικών αναγκών του Τμήματος Ιατρικής του Δημοκριτεί- 
ου Πανεπιστημίου Θράκης καθώς και άλλων Τμημάτων 
του Ιδρύματος, στα επιστημονικά αντικείμενα της, την ει¬ 
δίκευση ιατρών, νοσηλευτών και άλλων λειτουργών υγεί¬ 
ας και τη συνεχή εκπαίδευση και επιμόρφωση αυτών, την 
παροχή περίθαλψης και νοσηλείας παιδιών με χειρουργι¬ 
κά προβλήματα, την εκτέλεση κλινικών και πειραματικών 
ερευνητικών προγραμμάτων με σκοπό τη μελέτη και εν 
γένει παραγωγή νέας γνώσης σχετικά με την παθογένεια, 
διάγνωση θεραπεία και πρόληψη των παιδοχειρουργικών 
παθήσεων, την ανάπτυξη προγραμμάτων διδασκαλίας 
και τη διεξαγωγή βασικής και εφαρμοσμένης έρευνας, τη 
συνεργασία και ανταλλαγή επιστημονικών γνώσεων με 
άλλα ακαδημαϊκά ή ερευνητικά ιδρύματα της ημεδαπής ή 
της αλλοδαπής, την οργάνωση σεμιναρίων, συμποσίων, 
συνεδρίων, διαλέξεων καθώς και την πραγματοποίηση 
δημοσιεύσεων και εκδόσεων. 

2. Το έργο της κλινικής διακρίνεται σε εκπαιδευτικό, κλι¬ 
νικό και ερευνητικό: 

α) Το εκπαιδευτικό έργο αφορά την εκπαίδευση των 
φοιτητώντου Τ μήματος Ιατρικής του Δημοκριτείου Πανε¬ 
πιστημίου Θράκης, την εκπαίδευση ειδικευομένων ή ειδι¬ 
κευμένων ιατρών και την εκπαίδευση άλλων λειτουργών 
υγείας. Η εκπαίδευση των φοιτητών επιτελείται από το δι¬ 
δακτικό ερευνητικό προσωπικό, διακρίνεται δε σύμφωνα 
με το πρόγραμμα σπουδών σε θεωρητική και πρακτική. Η 
θεωρητική περιλαμβάνει κλινικά και θεωρητικά μαθήμα¬ 
τα, συζητήσεις ενδιαφερουσών περιπτώσεων, βιβλιογρα¬ 
φική ενημέρωση και συζητήσεις απολογισμού ενώ η πρα¬ 
κτική αποσκοπεί στην απόκτηση εμπειρίας στη διαγνω¬ 
στική, επεμβατική, χειρουργική και συντηρητική 
θεραπευτική αγωγή 

β) Το κλινικό έργο αφορά την περίθαλψη ασθενών που 
νοσηλεύονται ή παρακολουθούνται στην κλινική. Οι υπη¬ 
ρεσίες είναι διαγνωστικές και θεραπευτικές (χειρουργι¬ 
κές, επεμβατικές ή συντηρητικές). Όλοι οι διαγνωστικοί 
και θεραπευτικοί χειρισμοί και αποφάσεις θα πρέπει να 
ακολουθούν εφαρμογή αποδεδειγμένων ή διεθνώς πα¬ 
ραδεκτών πρακτικών. Διαγνωστικοί ή θεραπευτικοί πει¬ 
ραματικοί χειρισμοί εφαρμόζονται μόνο μετά από έγκρι¬ 
ση της επιτροπής ηθικής και δεοντολογίας και με έγγρα¬ 
φη συγκατάθεση των ασθενών. 

γ) Το ερευνητικό έργο της κλινικής αφορά είτε εφαρμο¬ 
σμένη κλινική έρευνα είτε πειραματική και βασική έρευνα 
και γίνεται από το προσωπικό της κλινικής μόνο είτε με συ¬ 
νεργασία με άλλους ερευνητές, κλινικές ή ερευνητικά κέ¬ 
ντρα. 

Άρθρο 3 
Προσωπικό 

1. Η Κλινική στελεχώνεται από ιατρικό και λοιπό προ¬ 
σωπικό που υπηρετεί στο Τμήμα Ιατρικής του Δημοκρι- 
τείου Πανεπιστημίου Θράκης και στο νοσοκομείο όπου 
εγκαθίσταται και λειτουργεί. 

2. Το ιατρικό προσωπικό αποτελείται από το διευθυντή 
και μέλη του Διδακτικού Ερευνητικού Προσωπικού Δ.Ε.Π. 


του Τμήματος Ιατρικής που η επιστημονική τους ενασχό¬ 
ληση εμπίπτει στα διδακτικά, ερευνητικά και κλινικά ενδια¬ 
φέροντα της Κλινικής. Το προσωπικό αυτό συμπληρώνεται 
με ειδικευόμενους και ειδικευμένους ιατρούς που απο- 
σπώνται ή τοποθετούνται σύμφωνα με τις κείμενες διατά¬ 
ξεις. Το λοιπό προσωπικό περιλαμβάνει τα μέλη του Ειδι¬ 
κού Τεχνικού Εργαστηριακού Προσωπικού (Ε.Τ.Ε.Π.) κα¬ 
θώς και από μέλη του λοιπού επιστημονικού προσωπικού 
που τοποθετείται στην Κλινική με τη διαδικασία του άρ¬ 
θρου 4 παρ. 1 (δ) του Ν. 2083/1992 (Α' 159) καθώς και από 
το διοικητικό προσωπικό που τοποθετείται στην Κλινική 
σύμφωνα με το άρθρο 13 παρ. 3βτου Ν. 2817/2000 (Α'78). 

Άρθρο 4 

Διοίκηση - Αρμοδιότητες 

1. Η Κλινική διευθύνεται από το διευθυντή που είναι μέ¬ 
λος του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικής του Δημοκριτείου Πανεπιστημίου 
Θράκης και ορίζεται με τη διαδικασία του άρθρου 28 παρ. 
22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
της Κλινικής, η κατάρτιση και υποβολή αρμοδίωςτου ετη¬ 
σίου προγράμματος λειτουργίας της Κλινικής και η μέρι¬ 
μνα για την εφαρμογή του, η μέριμνα για την κατανομή 
των χώρων της Κλινικής, η στελέχωσήτου με το αναγκαίο 
προσωπικό, η οικονομική διαχείριση των πόρων του, η 
υποβολή του ετήσιου απολογισμού των δραστηριοτήτων 
του, η εισήγηση στη Γενική Συνέλευση του Τ μήματος των 
υπευθύνων για τα αναλώσιμα υλικά και τον κινητό εξοπλι¬ 
σμό και η υπογραφή κάθε εγγράφου και γενικά η ευθύνη 
για την ομαλή λειτουργία του. 

Άρθρο 5 
λειτουργία 

1. Η κλινική εγκαθίσταται και λειτουργεί στο Γ ενικό Πε¬ 
ριφερειακό Νοσοκομείο Αλεξανδρούπολης με τη διαδικα¬ 
σία του άρθρου 13τουΝ. 1397/1983 (ΑΊ43). Η Κλινική λει¬ 
τουργεί κατά τις εργάσιμες ημέρες και ώρες, σύμφωνα με 
τον κανονισμό του Πανεπιστημίου και σε χώρους που πα- 
ραχωρούνται σε αυτό για την εγκατάσταση των οργάνων 
και του λοιπού τεχνικού εξοπλισμού που είναι αναγκαίος 
για τη διενέργεια των εργαστηριακών ασκήσεων και των 
ερευνητικών προγραμμάτων. Στο χώρο εγκατάστασης το¬ 
ποθετείται πινακίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στην Κλινική, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει μέσα στα πλαί¬ 
σια της αποστολής της Κλινικής την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της Κλινικής, τη χρησιμοποίηση οργάνων και υλι¬ 
κών που ανήκουν σε αυτό την παραμονή των εργαζομέ¬ 
νων (προσωπικού, φοιτητών, επισκεπτών) στους χώρους 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων της Κλινικής επι¬ 
τρέπεται μόνο στο προσωπικό της Κλινικής ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 

στρέφονται, μετά τη χρησιμοποίησή τους, στην κατάστα¬ 
ση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες της Κλινικής. 

Άρθρο 6 
Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται στο Τμήμα Ιατρικής με τη 
διαδικασίατου άρθρου 4παρ. (1ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς της Κλινικής. 

Άρθρο 7 

Τηρούμενα βιβλία 

1. Για τις ανάγκες της Κλινικής τηρούνται τα ακόλουθα 
βιβλία και στοιχεία: 

• Πρωτόκολλο εισερχόμενης - εξερχόμενης αλληλο¬ 
γραφίας, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών και 
οργάνων, 

• Αρχείο ερευνητικών προγραμμάτων και 

• Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 39 
Ίδρυση Ενορίας, του Ιερού Ναού Αγίου Αθανασίου της Ιε- 
ράς Μητροπόλεως Σερβίων και Κοζάνης, στην περιο¬ 
χή του Αγίου Αθανασίου του Δήμου Κοζάνης. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν.. 590/1977 
«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α 1/1980). 


2) Το άρθρο 29 Α' του Ν. 1558/1985 (Α' 137), το οποίο 
προστέθηκε με το άρθρο 27του Ν. 2081/1992 (Α' 154), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3) Την υπ’ αριθμ. .47/19.3.1999 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Σερ¬ 
βίων και Κοζάνης. 

4) Τηνυπ’ αριθμ. 1164/1999 γνωμοδότηση του Δημοτι¬ 
κού Συμβουλίου του Δήμου Κοζάνης. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν. Π.Δ.Δ. 

6) Την 663/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Αθανασίου της 
Ιεράς Μητροπόλεως Σερβίων και Κοζάνης, στην περιοχή 
του Αγίου Αθανασίου του Δήμου Κοζάνης. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 40 
Ίδρυση Ενορίας, του Ιερού Ναού των Αγίων Ενδόξων 
Αποστόλων Πέτρου και Παύλου της Ιεράς Μητροπό¬ 
λεως Κυδωνιάς και Αποκορώνου, στην περιοχή Δικα¬ 
στηρίων του Δήμου Χανιών του Νομού Χανιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α 1/1980). 

2) Τις διατάξεις του άρθρου 54 του Ν.4149/1961 «Περί 
Καταστατικού Νόμου της εν Κρήτη Ορθοδόξου Εκκλη¬ 
σίας και άλλων τίνων διατάξεων» (Α' 41). 

3) Το άρθρο 29 Α'του Ν. 1558/1985 (Α' 137), το οποίο προ¬ 
στέθηκε με το άρθρο 27 του Ν. 2081/1992 (ΑΊ54), και τρο¬ 
ποποιήθηκε με το άρθρο 1 παρ. 2ατου Ν. 2469/1997 (Α'38). 

4) Την υπ’ αριθμ. 5/3.10.2001 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Κυ¬ 
δωνιάς και Αποκορώνου. 

5) Την υπ’ αριθμ. 291/2001 γνωμοδότηση του Δημοτι¬ 
κού Συμβουλίου του Δήμου Χανιών. 

6) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


7) Την 665/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού των Αγίων Ενδόξων 
Αποστόλων Πέτρου και Παύλου της Ιερός Μητροπόλεως 
Κυδωνιάς και Αποκορώνου, στην περιοχή Δικαστηρίων 
του Δήμου Χανιών του Νομού Χανιών. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-Φ- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 41 
Ίδρυση Ενορίας του Ιερού Ναού Αγίου Σπυρίδωνος της 
Ιεράς Μητροπόλεως Μεσογαίας και Λαυρεωτικής, 
στον οικισμό Εργατικών κατοικιών του Δήμου Παλλή- 
νης Νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α1/1980). 

2) Το άρθρο 29 Α'του Ν. 1558/1985 (Α' 137), το οποίο 
προστέθηκε μετοάρθρο27του Ν. 2081/1992 (ΑΊ54), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3) Την υπ’ αριθμ. 289/6.4.2001,670/23.8.2001 σύμφωνη 
γνώμη του Μητροπολιτικού Συμβουλίου της Ιεράς Μη¬ 
τροπόλεως Μεσογαίας και Λαυρεωτικής. 

4) Την υπ’ αριθμ. 53/2001 γνωμοδότηση του Δημοτικού 
Συμβουλίου του Δήμου Παλλήνης. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6) Την 666/2001 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Σπυρίδωνος της 
Ιεράς Μητροπόλεως Μεσογαίας και Λαυρεωτικής, στον 
οικισμό Εργατικών κατοικιών του Δήμου Παλλήνης Νο¬ 
μού Αττικής. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-Φ- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 42 
Ίδρυση Ενορίας, του Ιερού Ναού Αγίων Βασιλείου του 
Μεγάλου, Νικολάου Μύρων της Λυκίας και Αρτεμίου 
της Ιεράς Μητροπόλεως Πολυανής και Κιλκισίου στο 
ανατολικό τμήμα της πόλεως του Κιλκίς του Δήμου 
Κιλκίς του Νομού Κιλκίς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 36 παρ. 2του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος « (Α' 146) σε συνδυασμό με τις διατάξεις των άρ¬ 
θρων 2 και 3 του 8/1979 Κανονισμού της Ιεράς Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α 1/1980). 

2) Το άρθρο 29 Α' του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081/1992 (ΑΊ54), και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3) Την υπ’ αριθμ. 5/20.9.2000 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Πο¬ 
λυανής και Κιλκισίου. 

4) Την υπ’ αριθμ. 470/2000 γνωμοδότηση του Δημοτι¬ 
κού Συμβουλίου του Δήμου Κιλκίς. 

5) Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6) Την 664/2001 γνωμοδότηση του Συμβουλίουτης Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίων Βασιλείου του 
Μεγάλου, Νικολάου Μύρων της Λυκίας και Αρτεμίου της 
Ιεράς Μητροπόλεως Πολυανής και Κιλκισίου, στο ανατο¬ 
λικό τμήμα της πόλεως του Κιλκίς, του Δήμου Κιλκίς του 
Νομού Κιλκίς. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




